CELEX: 32014D0907
Language: lt
Date: 2014-12-11 00:00:00
Title: 2014/907/ES: 2014 m. gruodžio 11 d. Komisijos įgyvendinimo sprendimas, kuriuo pagal Europos Parlamento ir Tarybos reglamentą (EB) Nr. 258/97 leidžiama pateikti rinkai Clostridium butyricum (CBM 588) kaip naują maisto sudedamąją dalį (pranešta dokumentu Nr. C(2014) 9345)

16.12.2014   
            
            
               LT
            
            
               Europos Sąjungos oficialusis leidinys
            
            
               L 359/153
            
         KOMISIJOS ĮGYVENDINIMO SPRENDIMAS
   2014 m. gruodžio 11 d.
   kuriuo pagal Europos Parlamento ir Tarybos reglamentą (EB) Nr. 258/97 leidžiama pateikti rinkai Clostridium butyricum (CBM 588) kaip naują maisto sudedamąją dalį
   
      
         (pranešta dokumentu Nr. C(2014) 9345)
      
   
   (Tekstas autentiškas tik anglų kalba)
   
      (2014/907/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2012 m. vasario 2 d. bendrovė „Miyarisan Pharmaceutical Co. Ltd“ kompetentingoms Jungtinės Karalystės institucijoms pateikė prašymą pateikti rinkai Clostridium butyricum (CBM 588) kaip naują maisto sudedamąją dalį, skirtą naudoti maisto papilduose;
            
         
               (2)
            
            
               2013 m. gegužės 14 d. kompetentinga Jungtinės Karalystės maisto vertinimo tarnyba pateikė pirminio vertinimo ataskaitą. Toje ataskaitoje padaryta išvada, kad Clostridium butyricum (CBM 588) atitinka Reglamento (EB) Nr. 258/97 3 straipsnio 1 dalyje nustatytus naujų maisto produktų kriterijus;
            
         
               (3)
            
            
               2013 m. rugsėjo 4 d. Komisija pirminio vertinimo ataskaitą išsiuntė kitoms valstybėms narėms;
            
         
               (4)
            
            
               per 60 dienų laikotarpį, numatytą Reglamento (EB) Nr. 258/97 6 straipsnio 4 dalies pirmoje pastraipoje, buvo pareikšti pagrįsti prieštaravimai. Pagal Reglamento (EB) Nr. 258/97 7 straipsnio 1 dalį turėtų būti priimtas Komisijos įgyvendinimo sprendimas, kuriame atsižvelgiama į pareikštus prieštaravimus. Pareiškėjui pateikus papildomų paaiškinimų, valstybėms narėms ir Komisijai susirūpinimą kėlusių aspektų nebeliko;
            
         
               (5)
            
            
               Europos Parlamento ir Tarybos direktyvoje 2002/46/EB (2) nustatyti maisto papildams taikomi reikalavimai. Clostridium butyricum (CBM 588) turėtų būti leista naudoti nepažeidžiant tame teisės akte nustatytų reikalavimų;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sąjungos rinkai galima pateikti priede nurodytą Clostridium butyricum (CBM 588) kaip naują maisto sudedamąją dalį, skirtą naudoti maisto papilduose neviršijant 1,35 × 108 KSV per dieną, nepažeidžiant konkrečių Direktyvos 2002/46/EB nuostatų.
   2 straipsnis
   Ženklinant maisto produktus, kurių sudėtyje yra Clostridium butyricum (CBM 588), kurią leidžiama naudoti šiuo sprendimu, rašoma „Clostridium butyricum MIYAIRI 588 (CBM 588)“ arba „Clostridium butyricum (CBM 588)“.
   3 straipsnis
   Šis sprendimas skirtas „Miyarisan Pharmaceutical Co. Ltd.“, 1-10-3, Kaminakazato, Kita-Ku, Tokyo 114–0016, Japonija.
   
      Priimta Briuselyje 2014 m. gruodžio 11 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 43, 1997 2 14, p. 1.
   
      (2)  2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).
   
      PRIEDAS
      
         CLOSTRIDIUM BUTYRICUM (CBM 588) SPECIFIKACIJA
      
         
            Apibrėžtis
         : clostridium butyricum (CBM 588) yra gramteigiama, sporas sudaranti, obligatinė anaerobinė, nepatogeninė, genetiškai nemodifikuota bakterija.
      
         
            Aprašymas
         : baltos arba blankiai pilkos savito kvapo saldžios tabletės.
      
         Mikrobiologiniai kriterijai:
      
      
                  Bendras gyvybingų aerobinių bakterijų skaičius
               
               
                  Ne daugiau kaip 103 KSV/g
               
            
                  
                     Escherichia coli
                  
               
               
                  Nenustatyta 1 g
               
            
                  
                     Staphylococcus aureus
                  
               
               
                  Nenustatyta 1 g
               
            
                  
                     Pseudomonas aeruginosa
                  
               
               
                  Nenustatyta 1 g
               
            
                  Mielės ir pelėsiai
               
               
                  Ne daugiau kaip 102 KSV/g